钦定古今图书集成/理学汇编/学行典/第193卷 > 刘谦
## 钦定古今图书集成/理学汇编/学行典/第193卷 > 刘谦

按《绍兴府志》：“刘谦，字惟恭，弟谨，字惟勤，山阴人。洪武
中，父谪戍于贵州之乌撒卫。谦方弱冠，往来戍所宁
亲。谨年六岁，并知痛其父问：‘贵州在吾越何方？家人
以西南指之，辄朝夕向西南遥拜。年十四，泣曰：‘余独
非人子乎’？遂与兄偕行。是时南荒初靖，道路荆棘，历
六月始抵贵州，所至艰辛万状，遇父于逆旅，相持号’”
恸，行道伤悲。俄而父患疯痹，谦欲以身代，因留奉父谨归。越携其兄之子壃以往，而壃又卒于途。既而复
归，悉鬻其家赀以往，谦代父役，谨奉父归。时家徒四
壁，色养愉愉，计所以宁亲者多方。迄于寿终，而谦死
戍所矣。有谦以殉父，“有谨”以全父，各成其孝，允称“两
难。”〈按明外史载谨事与此大同小异今并存之〉